**MÅNEDSBREV FOR DESEMBER 2023**



I november har vi hatt grupper med språk, forming og tur. Vi har hatt Kunst, kultur og kreativitet som tema, med fokus på forming, og barna fått prøvd seg på ulike teknikker innenfor maling. Vi har også begynt så smått med litt juleforberedelser.

I desember er temaet selvsagt advent og jul, og vi skal kose oss masse med juleaktiviteter. Hver dag blir det adventsamling hvor barna får trekke kalender, dramatisere Nisse rød og Nisse blå og synge julesanger. Vi skal lage litt julegaver og pynt.

Rammeplaner sier: «Barnehagen skal la barna få kjennskap til fortellinger, tradisjoner, verdier og høytider i ulike religioner og livssyn og erfaringer med at kulturelle uttrykk har egenverdi».

Onsdag 13. desember kl 08.00 - Ønsker vi alle foreldre hjertelig velkommen til Lucia-markering i barnehagen. Barna kan kle seg i hvitt om de vil det. De store avdelingene går i tog og etterfulgt av kor på fellesrommet, og etterpå blir det servert kaffe og pepperkaker på avdelingen.

Tirsdag 19. desember blir det julekonsert i Bjergsted for de store på Singel.

Torsdag 21. desember - Nissefest i barnehagen! Veldig kjekt om barna kler seg i rødt denne dagen ☺ Det blir nissesamling servert grøt, og kanskje kommer nissen?

Vi ber om at dere jevnlig sjekker om barnet deres har nok ekstratøy tilpasset vær, samt har passelig vinterdress, vintersko, regntøy og støvler. Lue og votter er også viktig nå!

**FROKOST: 8.30-8.50.**

**Vi ønsker at barna er i barnehagen senest kl. 9.30,** da starter samling etterfulgt av grupper.

**PLANLEGGINGSDAG 2. januar -barnehagen er stengt**

Så vil vi ønske alle en riktig GOD JUL. Vi ser frem til mange flotte, innholdsrike og gode dager i 2024!

Hilsen alle oss på Singel 😊